laion/Wikipedia-Exotic huggingface dataset:
Campeonato Brasileiro Série A 2017

Campeonato Brasileiro Série A 2017 oli Brasiilia kõrgeima jalgpalliliiga Campeonato Brasileiro Série A 61. hooaeg. Hooaeg algas 13. mail 2017 ja lõppes 3. detsembril 2017. Tiitlikaitsja oli Palmeiras. Liiga meistriks tuli seitsmendat korda Corinthians. Liiga hooajal osales 20 meeskonda: 16 klubi eelmisest hooajast ja neli klubi Brasiilia jalgpalli esiliigast, mis kindlustasid endale edasipääsu kõrgliigasse. Esiliiga võitja Atlético Clube Goianiense mängis Série A-s viimati 2012. aasta hooajal. Klubi jäi siis 19. kohale ja langes välja. Avaí FC ja CR Vasco da Gama mängisid kõrgliigas viimati 2015. aastal. Sel hooajal said klubid vastavalt 17. koha ja 18. koha ja langesid mõlemad välja. Esporte Clube Bahia mängis kõrgliigas viimati 2014. aasta hooajal, mil jäädi kaheksateistkümnendaks ja langeti esiliigasse. Nad asendasid Série A-s eelmisel hooajal välja langenud Internacionali, Figueirenset, Santa Cruzi ja América Mineirot. Campeonato Brasileiro Série A-s mängisid 2017. aasta hooajal järgmised 20 klubi: Neli esimest klubi pääsesid mängima 2018. aasta Lõuna-Ameerika klubide turniiri Copa Libertadores alagrupiturniirile. 5. ja 6. koha meeskond pääses Copa Libertadorese esimesse ringi. Kohtadele 7.–12. jäänud meeskonnad pääsesid Lõuna-Ameerika klubide karikavõistlusele Copa Sudamericana. Parimaks treeneriks valiti meistermeeskonna Corinthianse peatreener Fábio Carille. Parimaks mängijaks valiti Corinthiansee ründaja Jô, kes võitis samuti Kuldse Palli auhinna (Bola de Ouro). Hooaja uustulnukaks valiti Grêmio poolkaitsja Arthur. Hooaja parima värava eest anti auhind São Paulo mängijale Hernanesele. Hooaja sümboolsesse koosseisu valiti 11 mängijat, kellest Corinthianseset oli neli, Grêmiost kaks ning Santosest, Botafogost, São Paulost, Cruzeirost ja Fluminensest üks. Need mängijad olid ründajad Henrique Dourado (Fluminense) ja Jô (Corinthians), poolkaitsjad Bruno Silva (Botafogo), Arthur (Grêmio), Hernanes (São Paulo) ja Thiago Neves (Cruzeiro), kaitsjad Fagner (Corinthians), Pedro Geromel (Grêmio), Fabián Balbuena (Corinthians) ja Guilherme Arana (Corinthians) ning väravavaht Vanderlei (Santos). Ainsa välismängijana kuulus hooaja sümboolsesse koosseisu Paraguay mängija Fabián Balbuena . Seitsmendat korda tuli Brasiilia meistriks Corinthians. Väravavahid Cássio Ramos (35 mängu/0 väravat), Caíque (3/0), Walter (1/0) Kaitsjad Fabián Balbuena (32/4), Guilherme Arana (32/2), Fagner (31/0), Pablo Castro (24/0), Pedro Henrique (22/1), Léo Príncipe (5/0), Moisés (4/0), Léo Santos (2/0), Guilherme Mantuan (1/0) Poolkaitsjad Maycon (36/1), Gabriel Girotto (33/1), Rodriguinho (32/3), Jádson (29/6),Guilherme Camacho (27/0), Marquinhos Gabriel (25/3), Pedrinho (12/0), Giovanni Augusto (11/1), Paulo Roberto (8/0), Fellipe Bastos (7/0), Marciel (3/0), Danilo (2/0), Rodrigo Figueiredo (2/0) Ründajad Jô (34/18), Clayson (29/4), Kâzım-Kâzım (14/1), Ángel Romero (30/3), Clayton (3/2), Léo Jabá (1/0), Carlinhos (1/0) Série A tulemused ja statistika Soccerway lehel
Kastolatsi Neitsi Maarja Rõõmukuulutamise kogudus

EAÕK Kastolatsi Neitsi Maarja Rõõmukuulutamise kogudus oli õigeusu kogudus, mis tegutses Valgamaal Kastolatsi külas. Kogudus kasutas Kastolatsi Neitsi Maarja Rõõmukuulutamise kirikut. Kogudus asutati 1. jaanuaril 1846. Kogudus suleti 1958. Sissekanne Rahvusarhiivi infosüsteemis: Kastolatsi Neitsi Maarja Rõõmukuulutamise kogudus (vaadatud 08.06.2017) Sissekanne Rahvusarhiivi infosüsteemis: Kastolatsi Neitsi Maarja Rõõmukuulutamise kogudus
Kavilda Püha Aleksandri kogudus

Kavilda Püha Aleksandri kogudus on Eesti Apostlik-Õigeusu Kiriku Tartu piiskopkonna kogudus, mis tegutseb Tartu maakonnas Elva vallas Mõisanurme külas. Kogudus kasutab Kavilda kirikut. Tartumaal Kavildas läks aastatel 1846–1848 õigeusku üle 1714 luterlase. Õigeusu kogudus asutati 1846. aastal Uderna õigeusu kogudusena[viide?] ja oli tegev kuni 1868, mil asutati Kavilda õigeusu kogudus. Koguduse esimene preester oli Timofei Tišinski. Jumalateenistused toimusid enne kiriku ehitamist mitmetes usutalitusteks kohandatud ruumides, näiteks aitades ja rehealustes. Kavilda riigimõisast eraldati 125 ha maad kiriku ja kalmistu rajamiseks. 1850. aastal kuulus kogudusse 1515, 1900. aastal 1161,[viide?] 1916. aastal 791 ja 1938. aastal 473 liiget. Koguduse tegevus lakkas 1975. aastal. EAÕK kirikuloo uurija ülempreester August Kaljukose käsikirjalises uurimuses on sulgemise ajaks märgitud 1978. aasta. Koguduse tegevus jätkus 2003. aastal. Kogudusel on umbes 30 liiget. Kavilda Püha Aleksandri kogudus. Eesti Apostlik-Õigeusu Kirik (vaadatud 08.06.2017) Kogudusest EAÕKi kodulehel
Kirami dünastia

Sultan Jamalul Kiram (valitses 1823–1844) oli esimene Filipiinide valitseja, kes kasutas nime Kiram. Tema järeltulijatest sai alguse Sulu hašimiidide kuninglik haru – Sulu sultanaati valitsev Kirami dünastia ja temast põlvnevad kõik hilisemad õiguspärased sultanid. Filipiinide ja Malaisia vaidlused Kalimantanil asuva Sabahi osariigi üle kestavad tänapäevani. Malaisia maksab tänapäevani Sabahi maa eest renti Kirami dünastia liikmetele vastava ajaloolise lepingu alusel. Skandaalse kuulsusega Filipiinide riigipea Rodrigo Duterte hinnangul kuulub Põhja-Borneo, mis tänapäeval on Malaisia koosseisus olev Sabahi maakond, tegelikult Sulu sultanaadile ja seda valitsenud Kirami dünastiale ning Malaisia peab andma maad Kirami dünastiale tagasi ajaloolise õiguse alusel.[2] Sultan Sharif ul-Hashim – valitses 1405–?? Sultan Muhammad Azim ud-Din I – valitses 1735–1748 Sultan Jamalul Kiram – valitses 1823–1844 Sultan Mohammed Esmail Kiram I – valitses 1950–1974 Sultan Mohammed Mahakuttah Abdullah Kiram – valitses 1974–1986 Raja Muda (kroonprints) Muedzul Lail Tan Kiram
Madhjamaka

Madhjamaka (sanskriti keeles madhyamaka ‘kesktee õpetus’; tiibeti keeles dbu ma pa’i lugs; hiina keeles 中觀派 zhongguan pai; jaapani keeles chūgan ha), teise nimega šuunjavaada (sanskriti keeles śūnyavāda ‘tühjuse õpetus’) on mahajaana koolkond, mille rajajaks peetakse Nāgārdžunat. See on üks kahest suurest Indias tekkinud mahajaana budismi koolkonnast joogatšaara kõrval. Madhjamaka vaate kohaselt on kõik seadmused oma olemuselt tühjad (sanskriti keeles śūnya). Ükski väide või argument ükskõik mille kohta ei saa olla absoluutne ega muutumatu, vaid sõltub selle esitamise kontekstist. Tühjus selles tähenduses on võrdsustatud ‘keskmisega’ (sanskriti keeles madhyama), st äärmuste ja äärmuslike väidete vältimisega. Madhjamaka õpetlaste arutlusmeetodiks oli prasaṅga ehk ‘järeldamine’, mis seisneb oponendi väidete ümberlükkamises ja absurdini viimises. Selle järgi hakati madhjamaka üht hilisemat haru nimetama prasangikaks. Koolkonna teist haru, mis peab oluliseks ka positiivsete, oma seisukohti tõestavate väidete esitamist, nimetatakse svatantrikaks. Madhjamaka tähtsaimad tekstid on ületava mõistmise suutrad ja Nāgārdžuna Mūlamadhyamakakārikās. Kumāradžīva viis madhjamaka ideed Hiinasse, kus need said tuntuks sanlun’i ehk ‘kolme traktaadi’ koolkonnana. Tänapäeval esindab prasanghika koolkonna õpetust Tiibeti geluki koolkond. Prasanghika koolkonna järgija oli ka Šāntideva. Darmaśūnyatā (sanskriti keeles "dharmade ehk nähtuste tühjus") doktriini kohaselt on kõik nähtused ja ilmingud omaolekust (svabhāva) tühjad. Mitte millelgi ei ole iseenesest tähendust. Mitte miski, muuhulgas ka abhidharmas loetletud dharmad, ei saa eksisteerida välistest tingimustest sõltumatult ega oma kindlaks määratud püsivat olemust. Sama kehtib ka buda ja nirvaana kohta. Tegemist on keskteega nihilismi ja eternalismi vahel, kuna tunnistatakse nähtuste olemasolu tavatõe seisukohast sõltuvusliku tekkimise käigus. Tavatõe seisukohalt on nähtused olemas, ent nad on vastastikuses sõltuvuses ja pidevas muutumises; ülima tõe seisukohalt on nähtused omaolekust tühjad. Darmaśūnyatā õpetusega ei esita Nāgārdžuna uusi seisukohti ega tugine mahajaana suutratele, vaid kinnitab Buddha antud sõltuvusliku tekkimise õpetust. Nāgārdžuna väitel võimaldab just omaoleku puudumine virgumise, kuna omaolek teeks muutused, seehulgas ka virgumise, võimatuks. Madhjamaka koolkond ei võtnud eesmärgiks uue filosoofilise süsteemi loomist; Nāgārdžuna väitis, et ta ei esita mitte mingisuguseid teese, ta lihtsalt analüüsis teiste esitatud väiteid omaoleku kohta jõudes välja täieliku omaoleku puudumise rõhutamiseni. Madhjamaka prasanghika haru kasutab kriitilist arutlust näitamaks oponendi väidete väärust ja vasturääkivust. Oponendi väidete ebaloogilisuse tõestamiseks kasutatakse reductio ad absurdum argumenti. Madhjamaka svatantrika koolkond pidas vajalikuks ka sõltumatul ja tõesel loogikal põhinevate väidete esitamist. Andrew Skilton (2012). Budismi lühiajalugu. Tallinn: Koolibri. Ida mõtteloo leksikon: Madhjamaka Käesolevas artiklis on kasutatud "Ida mõtteloo leksikoni" materjale.
Kaur (eesnimi)

Kaur on Eesti mehenimi. 2017. aasta 1. jaanuari seisuga oli Eestis eesnimi Kaur 771 mehel. Kaur oli populaarsuselt 206. mehenimi. Kaur oli keskmiselt 18 aasta vanune (mediaanvanus oli 17). Kõige populaarsem oli eesnimi Kaur vanuserühmas 5–9, kus neid oli 10 000 elaniku kohta 16,26. 2020. aasta 1. jaanuari seisuga oli Eestis eesnimi Kaur 805 mehel. Kaur oli populaarsuselt 202. mehenimi. Kaur Alttoa Kaur Hanson Kaur Kender Kaur Kivistik Kaur Lass Kaur Riismaa https://www.stat.ee/nimed/KAUR
Vabade assotsiatsioonide meetod

Vaba assotsiatsioon (inglise keeles free association) on psühhoanalüüsi tehnika, mille töötas Josef Breueri hüpnoosimeetodi põhjal välja Sigmund Freud. Freud kirjeldas vaba assotsiatsiooni järgmiselt: "Vaba assotsiatsiooni olulisus seisneb selles, et patsiendid räägiksid iseendast, mitte ei kordaks analüütiku ideid; teiste inimeste soovituste järelekorrutamise asemel töötavad nad läbi pigem iseendaga seonduvat." Thurschwell, Pamela (2009). Sigmund Freud. Lk 24. The importance of free association is that the patients spoke for themselves, rather than repeating the ideas of the analyst´t; they work through their own material, rather than parroting another's suggestions
Herman Seemen

Herman Seemen (22. aprill 1898 – 13. august 1980) oli eesti vallavanem ja põllumees. Osales Vabadussõjas Sakala partisanide pataljoni koosseisus, sai "Mõisa" asunikutalu Vooru mõisasüdames. 1927-1934 Vana-Suislepa, 1935-1939 Suislepa vallavanem. Tema ametiajal asutati 1932. aastal vallas jaoskonnaarsti ametikoht, 1939 avati apteek ja rahvamaja. Kolhoosis ehitusbrigaadi liige.
Hans Rõõm

Hans Rõõm (14. juuli 1899 Järveküla, Suislepa – 1. veebruar 1942) oli eesti põllumees. Osales Vabadussõjas, Veergoja asundustalu peremees, traktori, rehepeksumasina jms omanik. Seltside asutaja ja juhatuse liige. Suislepa Vabatahtliku Tuletõrje Ühingu esimees, Suislepa vallavolikogu liige, Tarvastu põllumeeste konvendi liige, Suislepa Ühispanga asutaja ja asjaajaja 1929-1941. Arreteeritud 14. juunil 1941, suri enne surmaotsuse täidesaatmist Sosva vangilaagris.
Ney

Ney oli Prantsusmaa aadlisuguvõsa. Napoleon I nimetas marssal Michel Ney (1769–1815) pärast Elchingeni lahingut, 6. juunil 1808, Elchingeni hertsogiks (Duc d'Elchingen) ja pärast Borodino lahingut, 25. märtsil 1813, Moskva vürstiks (Prince de la Moskowa). Mõlemad tiitlid olid pärilikud, jagati Michel Ney poegade vahel (sünnieesõigus oli Moskva vürstil) ja neid võis taasühendada ainult võrdväärsete pärijate puudumisel, nagu 1928. aastal ka juhtus. Michel Ney abiellus 1802. aastal Aglaé Louise Auguié'ga (1782–1854), kellega tal oli neli poega: Joseph Ney, teine Moskva vürst (1803–1857) Michel Ney, teine Elchingeni hertsog (1804–1854) Eugène Ney, krahv (1808–1845) Edgar Ney, kolmas Moskva vürst (1812–1882) Viimane Elchingeni hertsog ja Moskva vürst Michel Ney suri 19. detsembril 1969 ja tema ainus tütar Laetitia 10. veebruaril 2005. 1808–1815 Michel Ney (ka Moskva vürst, hukatud, 1769–1815) 1826–1854 Michel Ney (eelmise teine poeg, hukkus Krimmi sõjas, 1804–1854) 1854–1881 Michel Ney (eelmise vanim poeg, 1835–1881) 1881–1933 Charles Ney (alates 1928 ka Moskva vürst, eelmise noorem poeg, 1873–1933) 1933–1969 Michel Ney (ka Moskva vürst, eelmise ainus poeg, 1905–1969) 1813–1815 Michel Ney (ka Elchingeni hertsog, hukatud, 1769–1815) 1815–1857 Joseph Ney (eelmise vanim poeg, 1803–1857) 1857–1882 Edgar Ney (Michel Ney neljas poeg, 1812–1882) 1882–1928 Napoléon Ney (kolmanda Elchingeni hertsogi Michel Ney vanem poeg, 1870–1928) 1928–1933 Charles Ney (alates 1881 ka Elchingeni hertsog, eelmise noorem vend, 1873–1933) 1933–1969 Michel Ney (ka Elchingeni hertsog, eelmise ainus poeg, 1905–1969) [1] [2]
Loobu metsandik

Loobu metsandik on metsandik Lääne-Virumaa metskonnas. Loobu metsandik hõlmab täielikult või osaliselt Haljala, Kadrina ja Rakvere riigimetsi. RMK. Loobu metsandik (vaadatud 09.06.2017) Loobu metsandik RMK andmebaasis
Põlula metsandik

Põlula metsandik on metsandik Lääne-Virumaa metskonnas. Põlula metsandik hõlmab täielikult või osaliselt Rakvere, Tapa, Vinni ja Väike-Maarja valla riigimetsi. RMK. Põlula metsandik (vaadatud 09.06.2017) Põlula metsandik RMK andmebaasis
Triigi metsandik

Triigi metsandik on metsandik Lääne-Virumaa metskonnas. Triigi metsandik hõlmab täielikult või osaliselt Vinni ja Väike-Maarja riigimetsi. RMK. Triigi metsandik (vaadatud 09.06.2017) Triigi metsandik RMK andmebaasis
Tudu metsandik

Tudu metsandik on metsandik Lääne-Virumaa metskonnas. Tudu metsandik hõlmab osaliselt Vinni valla riigimetsi. RMK. Tudu metsandik (vaadatud 09.06.2017) Tudu metsandik RMK andmebaasis
The Rasmus

The Rasmus (varasema nimega Rasmus) on Soome rokkansambel. Bänd moodustati 1994. aasta lõpul, kui selle liikmed käisid veel keskkoolis. 1995. aastal salvestasid nad oma esimese singli "1st", mille järel said plaadilepingu Warner Music Finlandiga. 1996 ilmus nende esimene stuudioalbum "Peep", mis sai Soomes kuldalbumi staatuse. Bänd andis üle 100 kontserdi Soomes ja Eestis. 1997. aastal ilmus nende teine album "Playboys", mille müügiedu oli samuti suur. 1998. aastal ilmus bändi kolmas album "Hell of a Tester", mille singli "Liquid" valisid Soome kriitikud aasta looks. The Rasmus oli soojendusbänd Garbage ja Red Hot Chili Peppersi turneel Soomes. Aastal 2000 võtsid nad ansambli nimeks The Rasmus, et mitte segi minna Rootsi artisti DJ Rasmusega. 2001. aastal andis The Rasmus välja albumi "Into", mida müüdi Soomes topeltplaatinaplaadi jagu. Albumi esimene singel "F-F-F-Falling" püsis Soome singlite edetabelis esikohal 3 kuud. Albumi "Dead Letters" salvestas bänd aastal 2003 Rootsis. Albumi edu Soomes, Austrias ja Saksamaal ajendas selle avaldamist ka teistes riikides. Album pääses Inglismaa Top 10-sse ja singel "In the Shadows" oli singlite edetabeli 3. kohal. Suur edu Euroopas tegi plaadi populaarseks ka mujal maailmas. Kuues album "Hide From the Sun" tuli välja 2005. aastal, sellelt ilmusid singlid "No Fear", "Shot" ja "Sail Away". Lauri Ylönen (vokaal) Emilia Suhonen (kitarr) Aki Hakala (trummid) Eero Heinonen (bass) Jarno Lahti (trummid 1994–1995) Janne Heiskanen (trummid 1995–1998) Pauli Rantasalmi (kitarr 1994-2022) Peep (1996) Playboys (1997) Hell of a Tester (1998) Into (2001) Dead Letters (2003) Hide From the Sun (2005) Black Roses (2008) The Rasmus (2012) Dark Matters (2017) Rise (2022) Hell of a Collection (2001) Best of 2001–2009 (2009) 1st (1995) 2nd (1996) 3rd (1996) Kola (1997) Blue (1997) Playboys (1997) Ice (1998) Liquid (1998) Swimming With The Kids (1999) F-F-F-Falling (2001) Chill (2001) Madness (2001) Heartbreaker / Days (2002) In The Shadows (2003) (2004– UK) In My Life (2003) First Day Of My Life (2003) (2004– UK) Funeral Song (The Resurrection) (2004) Guilty (2004) No Fear (2005) Sail Away (2005) Shot (2006) Livin' in the world without you (2008) Justify (2008) October and April (2009) I'm a Mess (2012) Stranger (2012) Mysteria (2012) Paradise (2017) Silver Night (2017) Wonderman (2017) Teardrops (2017) Nothing (2018) Elephant's Weight (2018) Holy Grail (2018) Bones (2021) Venomous Moon (2021) Jezebel (2022) 1996 Soome Grammy auhind – parim uus artist. 2004 ja 28. aprill 2006 mainekas ESKA auhind kategoorias "Maailma parim rokkbänd".
Varangu metsandik

Varangu metsandik on metsandik Lääne-Virumaa metskonnas. Varangu metsandik hõlmab täielikult või osaliselt Rakvere, Kadrina, Tapa ja Väike-Maarja riigimetsi. RMK. Varangu metsandik (vaadatud 09.06.2017) Varangu metsandik RMK andmebaasis
Venevere metsandik

Venevere metsandik on metsandik Lääne-Virumaa metskonnas. Venevere metsandik hõlmab osaliselt Vinni valla riigimetsi. RMK. Venevere metsandik (vaadatud 09.06.2017) Venevere metsandik RMK andmebaasis
Ahtme Kool

Ahtme Kool on Ida-Viru maakonnas Kohtla-Järvel aadressil Õpetajate tänav 3 asuv riiklik põhikool intellektipuudega õpilastele. Koolis toimub õpe põhikooli lihtsustatud riikliku õppekava järgi. Koolis on nii eesti- kui ka venekeelse õppekeelega klassid. http://www.ahtmekool.ee/ (vaadatud 09.06.2017) Kooli koduleht
Bioloogilise mitmekesisuse tippkeskus

Bioloogilise mitmekesisuse tippkeskus FIBIR (inglise Frontiers in Biodiversity Research) oli[küsitav] Tartu Ülikooli juures asuv Eesti teaduse tippkeskus. FIBIRi eesmärk oli uurida eri ökosüsteemide elurikkuse varieeruvust. Tippkeskusel oli kuus uurimisrühma, mida juhtisid Martin Zobel, Meelis Pärtel, Urmas Kõljalg, Toomas Tammaru, Raivo Mänd ja Asko Lõhmus. https://web.archive.org/web/20160819174952/http://fibir.ut.ee/455419 (vaadatud 09.06.2017) FIBIRi koduleht
Niidu park

Niidu park, ka Niidupark, on ajaloolise Niidu mõisa aladel asuv park Pärnus Rääma linnaosas. Kohanimest on kirjalikke teateid alates aastast 1909. Pargi saksakeelne nimetus oli Park in Nido. Niidu park moodustab osa Niidu maastikukaitsealast. Parki läbivad Tammiste tee ja Niidupargi tänav, millel asub teiste seas Pärnu Internaatkooli hoone. Niidu pargi metsarada, 10. aprill 2023 Niidu pargi metsarada, 10. aprill 2023 Niidupargi tn 16 hoone ja staadion, 10. aprill 2023 Oja tn ja Tammiste teed ühendav kõrval tee, 10. aprill 2023 Niidu park, taustal koolimaja, 10. aprill 2023 Kohanimi "Niidu park" Eesti Kohanimede Andmebaasis
Niidupargi tänav

Niidupargi tänav on mitme tänava nimi: Niidupargi tänav Pärnus Niidupargi tänav Märjamaal
Ajavaod

"Ajavaod" on Eesti telesari, mis käsitleb Eesti ajaloos olulisi inimesi ja sündmusi. Saadet juhtis Mati Talvik. Saadet näidatakse Eesti Televisioonis. Esimene saade oli eetris 2010. Mati Talvik Eesti entsüklopeedia veebiversioonis (vaadatud 09.06.2017) "Mati Talvik hakkab tegema uut ajaloosarja". Postimees Pluss
Brigaad 3

"Brigaad 3" oli eesti telesari (täpsemalt arstisari), mida 2007–2008 näitas TV3.[viide?] Ühel hooajal oli eetris 12 osa ja üks osa kestis 45 minutit. Toomas Sein – Jan Uuspõld Ira Šahmatova – Maria Soomets Anti Noll – Margus Prangel Rait Kaare – Aarne Mägi Thea Noll – Laura Kivistu Peaarst dr Zelti – Ain Lutsepp dr Brigitta Klein – Elina Reinold Dispetšer Margit – Kärt Kross Ulvi Sein – Külli Reinumägi Kati – Harriet Toompere Mikk Raudmets – Indrek Sammul Sulev – Urmas Lennuk Thea peigmees Robi – Johannes Veski Naaber Anna – Jana Volke Andrei – Andres Mähar Õpetaja Ave – Kristel Elling Fred – Tarmo Prangel Uurija Treimann – Piret Simson Teele Kaare – Ulrike Brett Uukkivi Juku – Mikk Jürjens Sirli – Airi Ojamets http://www.filmiveeb.ee/sarjad/494/Brigaad-3/ (vaadatud 09.06.2017) Telesarjast Filmiveebis
VR

VR on lühend, mis võib tähendada järgmist: Vabadusrist Vabariiklik Raamatukaubastu, kirjastus Vikerraadio VR (ettevõte), Soome ettevõte ...
Siin me kokku saime

"Siin me kokku saime" on Ott Leplandi singel. Laulu viisi on loonud Ott Lepland, sõnad Ott Lepland ja Maian Kärmas. Lugu on esimene singel vokaal-instrumentaalansambli esituses, mille koosseisu kuuluvad peale Ott Leplandi veel Karl-Erik Tamme (kitarr, taustalaul), Kristiina Renser (taustalaul) ja Elis Loik (taustalaul). VIDEO: "Siin me kokku saime" Youtube.com Laulu "Siin me kokku saime" sõnad. Sasslantis.ee
Noid

Noid on Petroskoist pärit bänd, kes loob ja esitab vepsakeelseid lugusid etno-elektrovõtmes. Bänd loodi aastal 2007. Vladimir Solovjev (klahvpillid) Alexander Shashin (basskitarr) Deniss Dorofejev (löökpillid) Kukirikku (2010) "About Noid". "Vepsa ansambli „NOID" kontsert Hõimupäevade raames".[alaline kõdulink] Ansambli Noid koduleht Noid andmebaasis MusicBrainz (inglise keeles) Ansambel Noid avab muusikas vepsa hinge ja vaimu, Virumaa Teataja, 11. oktoober 2013
Márta Rudas

Márta Antal-Rudas (14. veebruar 1937 Debrecen – 6. juuni 2017) oli ungari odaviskaja. Márta Rudas võitis hõbemedali odaviskes 1964. aasta Tokyo olümpiamängudel. 1960. aasta Rooma olümpiamängudel sai ta odaviskes 9. koha ja 1968. aasta México olümpiamängudel sai ta odaviskes 4. koha. Tema isiklik rekord odaviskes oli 58.36. Márta Rudas veebisaidil Olympedia (inglise)
Burton Richter

Burton Richter (22. märts 1931 Brooklyn, New York – 18. juuli 2018 Stanford) oli Ameerika Ühendriikide füüsik. Ta sündis juudi peres ja kasvas üles New Yorgis Queensi linnaosas. Tema isa Abraham Richter oli tekstiilitööline. 1952. aastal sai ta Massachusettsi Tehnoloogiainstituudis bakalaureusekraadi ja 1956 doktorikraadi. Ta juhtis Stanfordi lineaarkiirendi keskuse (SLAC) meeskonda, mis avastas 1974. aastal koos Brookhaveni Riikliku Laboratooriumi meeskonnaga (mida juhtis Samuel Ting) J/ψ mesoni. 1976. aastal anti Richterile ja Tingile avastuse eest Nobeli füüsikaauhind. Aastatel 1984–1999 oli ta SLAC-i juhataja.  Burton Richter – pildid, videod ja helifailid Wikimedia Commonsis
Tšiili peeso

Tšiili peeso (CHP, ISO 4217 kood CLP) on Tšiili rahaühik. Praegusel kujul on Tšiili peeso käibel alates 1975. aastast. Rahaühiku sümbolina kasutatakse tähte S, mida läbib üks või kaks vertikaaljoont (dollarimärk). Tšiili peeso jaguneb ametlikult 100 centavo-ks, kuid praegu ei ole käibel centavo-nominaaliga münte. Käibel on 1000, 2000, 5000, 10 000 ja 20 000 peeso väärtuses paberrahad ning 1, 5, 10, 50, 100 ja 500 peeso väärtuses mündid.
Carlo Rubbia

Carlo Rubbia (sündinud 31. märtsil 1934 Gorizias) on itaalia füüsik. 1984. aastal anti talle ja Simon van der Meerile Nobeli füüsikaauhind töö eest W- ja Z-bosoni avastamisel. 1984 – valiti Londoni Kuningliku Seltsi välisliikmeks 1988 – valiti NSV Liidu Teaduste Akadeemia välisliikmeks (1991. aastast Venemaa Teaduste Akadeemia välisliige)
Alfred Kastler

Alfred Kastler (3. mai 1902 Guebwiller, Elsass-Lotring, Saksa Keisririik – 7. jaanuar 1984 Bandol, Prantsusmaa) oli Prantsusmaa füüsik. 1966 – Nobeli füüsikaauhind 1979 – Wilhelm Exneri medal
Varanasi

Varanasi (Vārānasī (sanskriti keeles vārāṇasī), ka Kāšī või Benares) on linn Indias tänapäeva Uttar Pradeshi osariigis Gangese vasakul kaldal ning asub osariigi pealinnast Lucknow'st 320 km kaugusel kagus. See on üks India olulisematest pühapaikadest. Ühena seitsmest hinduismi pühast linnast on Vārānasī tähtis palverännakute sihtpunkt, kus sooritatakse puhastavaid suplusi ja põletatakse surnuid, kelle tuhk heidetakse Gangesesse. Seal asub arvukalt pühamuid, teiste seas ka üks kuulsamaid Šiva templeid. Vārānasīt peetakse üheks vanemaks pidevalt asustatud linnaks maailmas. See on olnud läbi sajandite hinduismi kultuuri- ja hariduselu keskus. Buddha Šākjamuni pidas Vārānasī lähedal Sārnāthis oma esimese jutluse "Seadmuseratta käimapanemine". Põletusmatused Varanasis Gangese jõkke viivatel treppidel. Ida mõtteloo leksikon. [1]
Aragoni keel

Aragoni keel on romaani keelte hulka kuuluv keel, mida räägib Püreneede orgudes Aragónis 10 000 – 30 000 inimest. Aragoni keelel on mitu murret.
Suur kanjon

Suur kanjon (inglise keeles Grand Canyon) on Colorado jõe uuristatud kanjon Arizona osariigis Ameerika Ühendriikides. Kanjon on 446 km pikk, kuni 29 km lai ja kuni 1857 meetrit sügav. Mõned aspektid kanjoni ajaloos on geoloogide seas vaidluse all, kuid mitmed hiljutised uuringud toetavad seisukohta, et Colorado jõgi rajas oma voolusängi sellesse piirkonda 5-6 miljonit aastat tagasi. Sellest ajast alates on jõgi koos oma lisajõgedega uuristanud sängi sügavamaks ja ka laiemaks, paljastades Colorado platoo geoloogilise ajaloo. Tuhandeid aastaid on kanjoni alal elanud Põhja-Ameerika indiaanlased. Esimese eurooplasena külastas Suurt kanjonit 1540. aastal hispaania konkistadoor García López de Cárdenas. Tänapäeval hõlmavad kanjoni rahvuspark ja teised kaitsealad. Suur kanjon on populaarne turismisihtkoht, rahvusparki külastab igal aastal viis miljonit inimest. Vaade Suurele kanjonile lennukilt  Suur kanjon – pildid, videod ja helifailid Wikimedia Commonsis